Omnibus presentes litteras impecturis frater Stephanus dictus prior Belli-Larrici cartusiensis ordinis humilisque ejusdem loci conventus, æternam in Domino salutem. Noverint universi quod nos dedimus et concessimus abbati et conventui Boni Radii citerciensis (sic) ordinis, Autissiodorensis diocesis; unum sextarium avenæ ad mensuram Luperciaci, quam avenam Guillermus defunctus de Arbursa, miles, in extrema voluntate sua pro remedio animæ suæ nobis legavit, apud Boulon singulis annis percipiendum; hoc pacto quod abbas et conventus prædicti tenentur tradere nobis hostias integras ad sufficientiam domus nostræ, de illis scilicet de quibus conventus ejusdem loci ad missas utitur apud dictam domum Boni Radii a sacrista ejusdem loci perpetuo annis singulis percipiendas. In cujus rei memoriam et testimonium presentes litteras prædicto conventui sigilli nostri munimine tradidimus roboratas. Datum anno Domini Mº CCº quinquagesimo quarto, mense Augusto.